Ejije nke à bụ maka Macbeth, Eze ndị Skọtụ. Macbeth bụbụ mmadụ n'Akụkọ Mbụ mana Shakespeare gbanwere ya maka Eze Jemes I nke Ana Bekee (ọ bụkwa Eze Jemes VI nke Ana Skọtụ). Ejije ọdachi nka na-egosi otu ịchọ ike na ọchịchị nwere ike imegbi ndị mmadụ. Macbeth bụ onye nwere obi ike mgbe ọ bụ onye isi ndị agha na ọ bụ Thane nke Glamis (onye na-achị Glamis) mana amonsu atọ bịara, gwa ya na ọ ga-abụ Eze ndị Skọtụ. N'ime obi ya, Macbeth ma na ihe à ekwesịghị ịme maka Duncan bụ eze na-achị. Macbeth na nwunye ya, Lady Macbeth (Igbo: Lọlọ Macbeth), gburu Duncan ka Macbeth bụrụ Eze ndị Skọtụ. Maka ha mere ihe à ara bidoro ịya ha, tupu Lady Macbeth gburu onwe ya na Macduff, Thane nke Fife, gburu Macbeth. Mgbe ihe à niine mechara, Malcolm, nwa izizi nke Duncan, bụrụ Eze ndị Skọtụ.